ΝΟΜΟΣ ΥΠ' ΑΡΙΘ. 4218 (ΦΕΚ Β 268 10.12.2013)

 Κύρωση της Πράξης Νομοθετικού Περιεχομένου «Επείγουσες ρυθμίσεις εφαρμογής Κώδικα

Είσπραξης Δημοσίων Εσόδων» (Α' 176) και άλλες διατάξεις.

 Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ

 Εκδίδομε τον ακόλουθο νόμο που ψήφισε η Βουλή:

 Άρθρο πρώτο

 Κυρώνεται και έχει ισχύ νόμου από τη δημοσίευση της στην Εφημερίδα της Κυβερνήσεως η από 7

Αυγούστου 2013 Πράξη Νομοθετικού Περιεχομένου «Επείγουσες ρυθμίσεις εφαρμογής Κώδικα

Είσπραξης Δημοσίων Εσόδων» που δημοσιεύθηκε στο υπ' αριθ. 176 Φύλλο της Εφημερίδας της

Κυβερνήσεως (τεύχος Α'), που έχει ως εξής:

 «ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ

 «Επείγουσες ρυθμίσεις εφαρμογής Κώδικα Είσπραξης Δημοσίων Εσόδων»

 Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ

 Έχοντας υπόψη:

 1. την παράγραφο 1 του άρθρου 44 του Συντάγματος,

 2. την έκτακτη περίπτωση εξαιρετικά επείγουσας και απρόβλεπτης ανάγκης για την αντιμετώπιση

κατεπείγοντος θέματος σχετικά με την εφαρμογή των διατάξεων του Κώδικα Είσπραξης Δημοσίων

Εσόδων (ν.δ. 356/1974, Α' 90), έτσι ώστε να καταστεί δυνατή η κατάσχεση κινητών στα χέρια του

οφειλέτη κατά το μήνα Αύγουστο και κατά τις άλλες εξαιρετέες ημέρες και ώρες, σε περίπτωση

υψηλών βεβαιωμένων ληξιπρόθεσμων οφειλών, προκειμένου να αντιμετωπισθούν περιπτώσεις

φοροδιαφυγής,

 3. τη σχετική πρόταση του Υπουργικού Συμβουλίου, αποφασίζουμε:

 Άρθρο 1

 Τροποποίηση άρθρου 11 του ν.δ. 356/1974

 Στο τέλος της παρ. 3 του άρθρου 11 του ν.δ. 356/1974 (Κώδικας Είσπραξης Δημοσίων Εσόδων -

Α' 90) προστίθενται δύο εδάφια ως εξής:

 «Σε βάρος επιχειρήσεων που λειτουργούν κατά τα ανωτέρω χρονικά διαστήματα και έχουν

συνολική βεβαιωμένη ληξιπρόθεσμη οφειλή, αποκλειστικά προς το Δημόσιο, άνω του ποσού των

50.000 ευρώ, επιτρέπεται, κατά παρέκκλιση του προηγούμενου εδαφίου, η κατάσχεση κινητών

στα χέρια του οφειλέτη εντός της επιχείρησης κατά τις ώρες λειτουργίας αυτής και καθ' όλη τη

διάρκεια του έτους. Στην κατάσχεση κατά τις νυχτερινές ώρες παρίσταται ως μάρτυρας δημόσιος

υπάλληλος ή αστυνομικό όργανο.»

 Άρθρο 2

 Έναρξη ισχύος

 Η ισχύς της παρούσας, η οποία θα κυρωθεί νομοθετικά κατά το άρθρο 44 παράγραφος 1 του

Συντάγματος, αρχίζει από τη δημοσίευση της στην Εφημερίδα της Κυβερνήσεως.

 Λευκάδα, 7 Αυγούστου 2013

 Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ

 ΚΑΡΟΛΟΣ ΓΡ. ΠΑΠΟΥΛΙΑΣ

 Ο ΠΡΩΘΥΠΟΥΡΓΟΣ

 ΑΝΤΩΝΗΣ Κ. ΣΑΜΑΡΑΣ

 ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ

 ΕΥΑΓΓΕΛΟΣ ΒΕΝΙΖΕΛΟΣ, ΙΩΑΝΝΗΣ ΣΤΟΥΡΝΑΡΑΣ, ΙΩΑΝΝΗΣ ΜΙΧΕΛΑΚΗΣ, ΚΩΝΣΤΑΝΤΙΝΟΣ

ΧΑΤΖΗΔΑΚΗΣ, ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ, ΠΑΝΟΣ ΠΑΝΑΓΙΩΤΟΠΟΥΛΟΣ, ΚΥΡΙΑΚΟΣ

ΜΗΤΣΟΤΑΚΗΣ, ΣΠΥΡΙΔΩΝ - ΑΔΩΝΙΣ ΓΕΩΡΓΙΑΔΗΣ, ΙΩΑΝΝΗΣ ΒΡΟΥΤΣΗΣ, ΑΘΑΝΑΣΙΟΣ ΤΣΑΥΤΑΡΗΣ,

ΜΙΧΑΗΛ ΧΡΥΣΟΧΟΪΔΗΣ, ΙΩΑΝΝΗΣ ΜΑΝΙΑΤΗΣ, ΧΑΡΑΛΑΜΠΟΣ ΑΘΑΝΑΣΙΟΥ, ΟΛΓΑ ΚΕΦΑΛΟΓΙΑΝΝΗ,

ΜΙΛΤΙΑΔΗΣ ΒΑΡΒΙΤΣΙΩΤΗΣ, ΔΗΜΗΤΡΙΟΣ ΣΤΑΜΑΤΗΣ, ΧΡΗΣΤΟΣ ΣΤΑΪΚΟΥΡΑΣ, ΛΕΩΝΙΔΑΣ

ΓΡΗΓΟΡΑΚΟΣ, ΣΤΑΥΡΟΣ ΚΑΛΑΦΑΤΗΣ»

 Άρθρο δεύτερο

 Διόρθωση της Πράξης Νομοθετικού Περιεχομένου

 «Επείγουσες ρυθμίσεις εφαρμογής Κώδικα Είσπραξης

 Δημοσίων Εσόδων» (Α' 176)

 Στην αρχή του πρώτου εδαφίου που προστίθεται στην παρ. 3 του άρθρου 11 του ν.δ. 356/1974

(Α' 90) με την από 7.8.2013 Πράξη Νομοθετικού Περιεχομένου «Επείγουσες ρυθμίσεις εφαρμογής

Κώδικα Είσπραξης Δημοσίων Εσόδων» (Α' 176), που κυρώνεται με το άρθρο πρώτο του παρόντος

νόμου, μετά τις λέξεις «που λειτουργούν» προστίθεται η λέξη «και».

 Άρθρο τρίτο

 Στο τέλος της περίπτωσης α' της παρ. 1 του άρθρου 13 του ν. 2238/1994 προστίθεται εδάφιο ως

εξής:

 «Σε περιπτώσεις ευθύνης του αποκτώντος κατ' εφαρμογή της παρούσας περίπτωσης, η βεβαίωση

δεν είναι έγκυρη εφόσον δεν έχει προηγουμένως κοινοποιηθεί το φύλλο ελέγχου. Εφόσον κατ'

εφαρμογή της ανωτέρω διάταξης ακυρώνεται το φύλλο ελέγχου κατά το τελευταίο έτος της

παραγραφής, ή μετά τη συμπλήρωση του χρόνου της παραγραφής, ο προϊστάμενος της Δημόσιας

Οικονομικής Υπηρεσίας υποχρεούται να εκδώσει και να κοινοποιήσει νέο φύλλο ελέγχου μέ σε ένα

(1) έτος από τη δημοσίευση του παρόντος νόμου.»

 Άρθρο τέταρτο

 Στην παρ. 14 του άρθρου 26 του ν. 4075/2012 όπως ισχύει μετά την περίπτωση στ' προστίθενται

περιπτώσεις ως ακολούθως:

 «ζ. Για τους ασφαλισμένους που θα συμμετέχουν από 14.11.2013 και εφεξής σε προγράμματα

εθελούσιας εξόδου, που προβλέπουν την κάλυψη των εισφορών προαιρετικής ασφάλισης, όπως

αυτή ορίζεται στις ανωτέρω περιπτώσεις της παραγράφου αυτής, η θεμελίωση του

συνταξιοδοτικού δικαιώματος κρίνεται σύμφωνα με τις προϋποθέσεις συνταξιοδότησης, που

ισχύουν κατά την ημερομηνία υποβολής της αίτησης υπαγωγής στην προαιρετική ασφάλιση και

εφόσον η πλήρης καταβολή των εισφορών της προαιρετικής ασφάλισης γίνει εφάπαξ, εντός δύο (2)

μηνών από την ημερομηνία υποβολής της αίτησης. Στην περίπτωση αυτή:

 αα. το συνταξιοδοτικό δικαίωμα δύναται να ασκηθεί μετά την παρέλευση του χρονικού

διαστήματος, που αντιστοιχεί στην προαιρετική ασφάλιση,

 ββ. η εφάπαξ προκαταβολή των εισφορών προαιρετικής ασφάλισης γίνεται -σύμφωνα με τα

οριζόμενα στο οικείο πρόγραμμα εθελούσιας εξόδου- εξολοκλήρου από τον εργοδότη, απευθείας

στους φορείς υποχρεωτικής ασφάλισης.

 η. Ο υπολογισμός των ασφαλιστικών εισφορών για την εφαρμογή της περίπτωσης ζ γίνεται με τα

ποσοστά υπολογισμού τους, που ισχύουν κατά την ημερομηνία υποβολής της αίτησης. Το κόστος

των εισφορών αυτών εκπίπτει ως επιχειρηματική δαπάνη κατά τον προσδιορισμό του κέρδους του

εργοδότη από επιχειρηματική δραστηριότητα.

 θ. Ασφαλισμένοι, οι οποίοι, έχουν ενταχθεί πριν τις 14.11.2013, ή έχουν υποβάλει αίτηση

υπαγωγής

σε καθεστώς προαιρετικής ασφάλισης, δύνανται, με την εφάπαξ καταβολή από τους ίδιους μέχρι τις

31.1.2014, του συνόλου των υπολειπομένων εισφορών, που αφορούν την προαιρετική ασφάλιση

να θεμελιώσουν συνταξιοδοτικό δικαίωμα με τις προϋποθέσεις, που ισχύουν κατά την ημερομηνία

υποβολής της αίτησης υπαγωγής.

 ι. Με απόφαση του Υπουργού Εργασίας, Κοινωνικής Ασφάλισης και Πρόνοιας, δύναται να ρυθμιστεί

κάθε άλλη αναγκαία λεπτομέρεια για την εφαρμογή του παρόντος άρθρου, καθώς και η διαδικασία

έκδοσης αποφάσεων προαιρετικής ασφάλισης και απόδοσης των ασφαλιστικών εισφορών.»

 Άρθρο πέμπτο

 Στο τέλος της παρ.1 του άρθρου 13 του ν. 3469/2006 (Α' 131) προστίθεται εδάφιο ως εξής:

 «Κατ' εξαίρεση δοκίμια που αποστέλλονται στον Γενικό Γραμματέα της Κυβέρνησης από 23.12 έως

και 31.12 εκάστου έτους επιτρέπεται να φέρουν ημερομηνία έκδοσης προγενέστερη της

ημερομηνίας χορήγησης άδειας δημοσίευσης και μέχρι την τελευταία εργάσιμη ημέρα του ιδίου

έτους.»

 Άρθρο έκτο

 Ρυθμίσεις θεμάτων αρμοδιότητας του Υπουργείου

 Παιδείας και Θρησκευμάτων

 Παράγραφος 1

 Θέματα Γενικής Γραμματείας Θρησκευμάτων

 1. Στην παρ. 23 του άρθρου 2 του ν. 2621/1998 (Α' 136) μετά από τη φράση «Επαγγελματικού

Προσανατολισμού (Ε.Κ.Ε.Π.)» προστίθεται το σημείο στίξης κόμμα (,) ακολουθούμενο από τη

φράση «το Ίδρυμα Ποιμαντικής Επιμόρφωσης της Ιεράς Αρχιεπισκοπής Αθηνών (Ι.Π.Ε.)».

 2. Η παρ. 7 του άρθρου 38 του ν. 3986/2011 (Α' 152) αντικαθίσταται ως εξής:

 «7. Τα νομικά πρόσωπα δημοσίου δικαίου του άρθρου 1 παρ. 4 του ν. 590/1977 (Α' 146) και του

ν. 4149/1961 (Α' 41), οι Ιερές Μητροπόλεις της Δωδεκανήσου (Ρόδου, Κω και Νισύρου, Λέρου,

Καλύμνου και Αστυπάλαιας, Καρπάθου και Κάσου και Σύμης) και οι Ενορίες και οι Μονές τους, οι

Πατριαρχικές και Σταυροπηγιακές Μονές στην Ελλάδα, καθώς και η Πατριαρχική Εξαρχία Πάτμου

δεν υπάγονται στις διατάξεις του α.ν. 1611/1950 (Α' 304), του άρθρου 13 του ν. 1902/1990 (Α'

138), του άρθρου 14 του ν. 2042/1992 (Α' 75), του άρθρου 3 του ν. 2216/1994 (Α' 83) και του

άρθρου 15 παρ. 11 του ν. 2469/1997 (Α' 38).»

 3. α) Εξαιρείται των γενικών διατάξεων περί συστήμα τος αξιολόγησης του άρθρου 7 του ν.

4024/2011 (Α' 226) και παραμένει σε ισχύ το υφιστάμενο ειδικό σύστημα αξιολόγησης που αφορά

στους κληρικούς της Ορθοδόξου Εκκλησίας της Κρήτης, όπως αυτό περιγράφεται από τους Ιερούς

Κανόνες και τους κανονισμούς της Ιεράς Επαρχιακής Συνόδου της Εκκλησίας Κρήτης που

εκδόθηκαν κατ' εξουσιοδότηση της παρ. 6 του άρθρου 43 ν. 3848/2010 (Α'71).

 β) Οι κανονισμοί της Ιεράς Επαρχιακής Συνόδου της Εκκλησίας Κρήτης που εκδίδονται κατ'

εξουσιοδότηση της παρ. 6 του άρθρου 43 του ν. 3848/2010 (Α' 71) και αφορούν την εν γένει

υπηρεσιακή κατάσταση των κληρικών της Εκκλησίας Κρήτης, εφαρμόζονται αναλογικά και για

τους κληρικούς των Ιερών Μητροπόλεων της Δωδεκανήσου (Ρόδου, Κώ και Νισύρου, Λέρου,

Καλύμνου και Αστυπάλαιας, Καρπάθου και Κάσου και Σύμης), των Ενοριών και των Μονών τους,

καθώς και της Πατριαρχικής Εξαρχίας Πάτμου. Η αξιολόγηση των κληρικών των ανωτέρω

εκκλησιαστικών νομικών προσώπων γίνεται σύμφωνα με τους κανονισμούς αυτούς. Όπου στους

κανονισμούς αυτούς συναντάται ο όρος «Ιερά Επαρχιακή Σύνοδος της Εκκλησίας Κρήτης» θα

νοείται «Αγία και Ιερά Σύνοδος του Οικουμενικού Πατριαρχείου», όπου συναντάται ο όρος

«Μητροπολιτικό Συμβούλιο» θα νοείται «ο Μητροπολίτης», όπου συναντάται ο όρος «επίσημο

Δελτίο της Εκκλησίας Κρήτης Απόστολος Τίτος» θα νοείται «Δωδεκάνησος» και όπου συναντάται ο

όρος «Ιερά Αρχιεπισκοπή και Ιερές Μητροπόλεις της Εκκλησίας Κρήτης» θα νοείται «οι εν

Δωδεκανήσω Ιερές Μητροπόλεις και η Πατριαρχική Εξαρχία Πάτμου του Οικουμενικού

Πατριαρχείου».

 Παράγραφος 2

 Εισαγωγή στην Τριτοβάθμια Εκπαίδευση

 πασχόντων από σοβαρές παθήσεις

 Στο άρθρο 39 του ν. 4186/2013 (Α' 193) και στην παράγραφο 24 αυτού στο δεύτερο εδάφιο μετά

τη φράση «πάσχοντες από ελκώδη κολίτιδα που λαμβάνουν ανοσοκατασταλτική αγωγή ή έχουν

λάβει ανοσοκατασταλτική αγωγή στο παρελθόν και συνεχίζουν με διαφορετική φαρμακευτική

αγωγή», προστίθεται η φράση «,καθώς και ασθενείς με ελκώδη κολίτιδα που έχουν υποβληθεί σε

ολική πρωκτοκολεκτομή και μόνιμη ειλεοστομία ή υφολική κολεκτομή με ειλεοπρωκτική

αναστόμωση απευθείας ή με δημιουργία ειλεεικής νεοληκύθου, πάσχοντες από θρομβοπενία, από

το σύνδρομο Klippel Feil,». Επίσης, στο άρθρο 57 του ίδιου κατά τα ανωτέρω νόμου και στο

πρώτο εδάφιο της περίπτωσης α' αυτού, μετά τη λέξη «Πανεπιστημίου», διαγράφεται η τελεία και

τίθεται η φράση «ή Τ.Ε.Ι.».

 Παράγραφος 3

 Θέματα Ιδιωτικής Εκπαίδευσης

 1. Με απόφαση του Υπουργού Παιδείας και θρησκευμάτων, που δημοσιεύεται στην Εφημερίδα της

Κυβερνήσεως, ορίζεται ο φορέας που λειτουργεί ως Εθνικός Οργανισμός (Εθνική Μονάδα

Συντονισμού) του νέου προγράμματος της Ευρωπαϊκής Ένωσης στον τομέα της εκπαίδευσης, της

επαγγελματικής εκπαίδευσης και κατάρτισης, του αθλητισμού και της νεολαίας «Erasmus +»

(2014-

2020).

 2. Στην περίπτωση 13 της υποπαραγράφου 03 της παρ. Ο' του άρθρου πρώτου του ν. 4093/2012

προστίθεται εδάφιο ως ακολούθως:

 «Με απόφαση του Προϊσταμένου του αρμοδίου Τμήματος ή της αρμοδίας Διεύθυνσης

προσαρτάται στη χορηγηθείσα άδεια Ιδιωτικού Σχολείου Πρωτοβάθμιας και Δευτεροβάθμιας

Εκπαίδευσης, Κολλεγίου και Ιδιωτικού Ινστιτούτου Επαγγελματικής Κατάρτισης (Ι.Ι.Ε.Κ.), η γνώμη

του Εθνικού Οργανισμού Πιστοποίησης Προσόντων και Επαγγελματικού Προσανατολισμού

(ΕΟΠΠΕΠ) προς τον Υπουργό Παιδείας και Θρησκευμάτων, για την καταλληλότητα της

κτιριολογικής υποδομής του φορέα εκπαίδευσης ή κατάρτισης. Η απόφαση αυτή τροποποιείται με

την ίδια διαδικασία, κατόπιν αίτησης του φορέα εκπαίδευσης και κατάρτισης».

 3. Στην περίπτωση 16 της υποπαραγράφου 03 της παρ. Ο' του άρθρου πρώτου του ν. 4093/2012

προστίθεται εδάφιο ως ακολούθως:

 «Στην άδεια Κολλεγίου και Ιδιωτικού Ινστιτούτου Επαγγελματικής Κατάρτισης (Ι.Ι.Ε.Κ.)

προσαρτάται Παράρτημα με τα προγράμματα σπουδών και τις ειδικότητες που λειτουργούν

σύμφωνα με την ισχύουσα νομοθεσία, με απόφαση του Προϊσταμένου του αρμοδίου Τμήματος ή

της αρμόδιας Διεύθυνσης. Η απόφαση αυτή τροποποιείται με την ίδια διαδικασία, κατόπιν αίτησης

του φορέα εκπαίδευσης και κατάρτισης.»

 4. Η περίπτωση 17 της υποπαραγράφου 03 της παρ. 0' του άρθρου πρώτου του ν. 4093/2012 (Α'

222), όπως τροποποιήθηκε με την περίπτωση 1 της υποπαραγράφου 01 της παρ. θ' του άρθρου

πρώτου του ν. 4152/ 2013 (Α' 107) αντικαθίσταται ως εξής:

 «Αναπόσπαστο στοιχείο των αδειών των περιπτώσεων 1 και 2 της παρούσας υποπαραγράφου

αποτελεί ο διακριτικός τίτλος. Ο διακριτικός τίτλος της άδειας αποτελείται από: α) το

ονοματεπώνυμο και τον δηλωθέντα διακριτικό τίτλο (εάν πρόκειται για φυσικό πρόσωπο) ή το

διακριτικό τίτλο (εάν πρόκειται για νομικό πρόσωπο ή ένωση προσώπων) και υποχρεωτικά β) τον

τίτλο του τύπου της παρεχόμενης εκπαίδευσης (τυπικής ή μη τυπικής) ή το αρκτικόλεξο αυτού ως

ιδιωτικού σχολείου Πρωτοβάθμιας ή Δευτεροβάθμιας Εκπαίδευσης, Κολλεγίου, Ιδιωτικού

Ινστιτούτου Επαγγελματικής Κατάρτισης (Ι.Ι.Ε.Κ.), Κέντρου Δια Βίου Μάθησης Επιπέδου Ένα

(Κε.Δι.Βι.Μ.1) και Κέντρου Δια Βίου Μάθησης Επιπέδου Δύο (Κε.Δι.Βι.Μ.2), Φροντιστηρίου ή Κέντρου

Ξένων Γλωσσών.»

 5. Η περίπτωση 3 της υποπαραγράφου Ο.6. της παρ. 0' του άρθρου πρώτου του ν. 4093/2012,

όπως τροποποιήθηκε με την περίπτωση 2 της υποπαραγράφου 01 της παρ. 0' του άρθρου

πρώτου

του ν. 4152/2013 (Α' 107) αντικαθίσταται ως εξής:

 «3. Η από κοινού προβολή, αναγγελία, γνωστοποίηση, διαφήμιση ή επιγραφή των μονάδων

εκπαίδευσης και κατάρτισης που αδειοδοτούνται σύμφωνα με τα ανωτέρω πρέπει να

πραγματοποιείται με τη χρήση του εκάστοτε διακριτικού τίτλου άδειας ιδιωτικού σχολείου

Πρωτοβάθμιας ή Δευτεροβάθμιας Εκπαίδευσης, Κολλεγίου, Ιδιωτικού Ινστιτούτου Επαγγελματικής

Κατάρτισης (Ι.Ι.Ε.Κ.), Κέντρου Δια Βίου Μάθησης Επιπέδου Ένα (Κε. Δι.Βι.Μ.1) και Κέντρου Δια Βίου

Μάθησης Επιπέδου Δύο (Κε.Δι.Βι.Μ.2), Φροντιστηρίου ή Κέντρου Ξένων Γλωσσών προκειμένου να

μην προκαλείται σύγχυση ή κίνδυνος σύγχυσης ή παραπλάνηση των καταναλωτών σχετικά με τον

πάροχο των επί μέρους εκπαιδευτικών υπηρεσιών και το είδος, το επίπεδο και τον απονεμόμενο

τίτλο των παρεχόμενων σπουδών.»

 6. Στο τέλος της υποπερίπτωσης α' της περίπτωσης 5 της υποπαραγράφου 0.3 του ν.4093/2012

«Εγκριση Μεσοπρόθεσμου Πλαισίου Δημοσιονομικής Στρατηγικής 2013-2016 κ.λπ.» (Α' 222),

προστίθενται οι λέξεις:

 «Από την υποχρέωση αυτή εξαιρούνται αλλοδαπά μη κερδοσκοπικά νομικά πρόσωπα

εκπαιδευτικού χαρακτήρα, σχολεία των οποίων έχουν αδειοδοτηθεί βάσει και του άρθρου 5 του ν.

4862/1931 «Περί των ξένων σχολείων» (Α' 2)».

 7. Το πρώτο εδάφιο της περίπτωσης 5 της υποπαραγράφου 0.6. της παρ. θ' του άρθρου πρώτου

του ν. 4093/ 2012 αντικαθίσταται ως εξής:

 «5. Ως προς τις κτιριολογικές προδιαγραφές τους, τα νηπιαγωγεία που έχουν δυναμικότητα έως

εξήντα (60) νήπια και τα συστεγαζόμενα νηπιαγωγεία εντός παιδικών σταθμών του ίδιου

ιδιοκτήτη, αντί του στοιχείου γ' της περίπτωσης 8 της υποπαραγράφου 0.3. της παρούσας

παραγράφου, ισχύει ελάχιστο εμβαδόν αίθουσας διδασκαλίας δώδεκα (12) τετραγωνικά μέτρα και

ένα κόμμα δύο (1,2) τετραγωνικά μέτρα ανά εκπαιδευόμενο στις αίθουσες διδασκαλίας.»

 8. Στην περίπτωση 1 της υποπαραγράφου Θ.18 της παρ. Θ' του άρθρου πρώτου του ν.

4093/2012 και στο πρώτο εδάφιο αυτής, μετά τη φράση εντός παρενθέσεως «(Ι.Ι.Ε.Κ.)»

διαγράφεται η φράση «Φροντιστήρια και Κέντρα Ξένων Γλωσσών» και στο δεύτερο εδάφιο της

ίδιας περίπτωσης μετά τη φράση «και Κέντρα Δια Βίου Μάθησης Επιπέδου Δύο» προστίθεται η

φράση «Φροντιστήρια και Κέντρα Ξένων Γλωσσών».

 Παράγραφος 4

 Μεταφορά Θέσεων Φοίτησης

 Δημοσίων Υπαλλήλων κ.α.

 Κατ' εξαίρεση των ισχυουσών, περί μεταφοράς θέσεων εισαγωγής σε Α.Ε.Ι., διατάξεων, οι φοιτητές

των Α.Ε.Ι. οι οποίοι είναι έμμισθοι δημόσιοι λειτουργοί και υπάλληλοι, υπάλληλοι του Δημοσίου,

μόνιμα υπηρετούντες στις Ένοπλες Δυνάμεις και στα Σώματα Ασφαλείας, υπάλληλοι οργανισμών

τοπικής αυτοδιοίκησης ή άλλων νομικών προσώπων δημοσίου δικαίου ή αιρετά όργανα των

οργανισμών τοπικής αυτοδιοίκησης, δικαιούνται να μεταφέρουν τη θέση φοίτησης τους σε

αντίστοιχη, κατά τις κείμενες διατάξεις, Σχολή ή Τμήμα Πανεπιστημίου, εφόσον είναι φοιτητές

Πανεπιστημίου ή Τ.Ε.Ι, εφόσον είναι φοιτητές Τ.Ε.Ι, που εδρεύει στην πόλη όπου υπηρετούν ή

παρέχουν τις υπηρεσίες τους ή έχουν εκλεγεί Σε περίπτωση που δεν υφίσταται αντίστοιχη Σχολή ή

Τμήμα Α.Ε.Ι. στον τόπο αυτό, οι ανωτέρω δύνανται να μεταφέρουν τη θέση φοίτησης τους στο

πλησιέστερο Α.Ε.Ι. της πόλης όπου υπηρετούν ή παρέχουν τις υπηρεσίες τους ή έχουν εκλεγεί. Με

απόφαση του Υπουργού Παιδείας και Θρησκευμάτων, ρυθμίζεται η διαδικασία μεταφοράς των

θέσεων φοίτησης των ανωτέρω φοιτητών, καθώς και κάθε αναγκαία λεπτομέρεια για την

εφαρμογή της παρούσας διάταξης.

 Παράγραφος 5

 Διόρθωση Επωνυμίας

 Η περίπτωση α' της παρ. 7 του άρθρου 5 του ν. 4051/ 2012 «Ρυθμίσεις συνταξιοδοτικού

περιεχομένου και άλλες επείγουσες ρυθμίσεις εφαρμογής του Μνημονίου Συνεννόησης του ν.

4046/2012» (Α' 40), αντικαθίσταται ως εξής:

 «α) Το Ινστιτούτο Πυρηνικής Τεχνολογίας και Ακτινοπροστασίας και το Ινστιτούτο Ραδιοϊσοτόπων

και Ραδιοδιαγνωστικών Προϊόντων του Ν.Π.Δ.Δ. Εθνικό Κέντρο'Ερευνας Φυσικών Επιστημών

«Δημόκριτος» (ΕΚΕΦΕ «Δ») που συστήθηκε με το άρθρο 28 παρ. 1 του ν. 1514/ 1985 (Α' 13),

συγχωνεύονται σε ένα νέο Ινστιτούτο με την επωνυμία «Ινστιτούτο Πυρηνικών και Ραδιολογικών

Επιστημών και Τεχνολογίας, Ενέργειας και Ασφάλειας (Ι.Π.Ρ.ΕΤ.Ε.Α.).»»

 Παράγραφος 6

 Προσθήκες και Διορθώσεις διατάξεων στο

 π.δ. 80/2013, π.δ. 84/2013 και π.δ. 90/2013

 1. α. Στο άρθρο 2 του π.δ. 80/2013 (Α' 119) προστίθενται παράγραφοι 3, 4 και 5 ως εξής:

 «3. Με απόφαση της Συγκλήτου τα Εργαστήρια: α) της Ηλεκτρονικής Μικροσκοπίας, β)

Συστηματικής Βοτανικής, γ) Φυσιολογίας και Μορφολογίας Φυτών και δ) Γενικής και Γεωργικής

Μικροβιολογίας του Τμήματος Γεωπονικής Βιοτεχνολογίας, μεταφέρονται στο Τμήμα Επιστήμης

Φυτικής Παραγωγής.

 4. Μέλη του διδακτικού προσωπικού, του Ειδικού και Εργαστηριακού Διδακτικού Προσωπικού

(ΕΕΔΙΠ), του Ειδικού Τεχνικού Εργαστηριακού Προσωπικού (ΕΤΕΠ) και του Διοικητικού

Προσωπικού που υπηρετούσαν στο Τμήμα Γεωπονικής Βιοτεχνολογίας, κατά την έναρξη ισχύος

του π.δ. 80/2013, μπορούν να εντάσσονται στο Τμήμα Επιστήμης Φυτικής Παραγωγής με βάση το

γνωστικό τους αντικείμενο και τη διαδικασία των παραγράφων 2, 3 και 4 του άρθρου 2 του π.δ.

80/2013.

 5. Οι διατάξεις των παραγράφων 6,7,8,12 και 13 του άρθρου 1 του π.δ. 80/2013 εφαρμόζονται

ανάλογα και για το Τμήμα Βιοτεχνολογίας.»

 β. Η παρ. 3 του άρθρου 2 του π.δ. 80/2013 αναριθμείται σε παράγραφο 6.

 γ. Οι διατάξεις της παρούσας περίπτωσης ισχύουν από την ισχύ του π.δ. 80/2013.

 2. Τα τέσσερα πρώτα εδάφια της παρ. 1 του άρθρου 8 του π.δ. 90/2013 (Α' 130) αντικαθίστανται

ως εξής:

 «1. Το Τμήμα Διεθνούς Εμπορίου του Τ.Ε.Ι. Δυτικής Μακεδονίας με έδρα την Καστοριά

εξακολουθεί

να λειτουργεί με την υφιστάμενη μορφή του μέχρι την 31η Οκτωβρίου 2018, οπότε και

καταργείται. Το διατηρούμενο μέχρι 31.10.2018 Τμήμα λειτουργεί εκ παραλλήλου προς το Τμήμα

της συγχώνευσης, το οποίο λειτουργεί από 1.9.2013. Μετά την κατάργηση του Τμήματος, οι

φοιτητές εντάσσονται αυτοδικαίως με πράξη του Προέδρου του οικείου Τ.Ε.Ι. στο Τμήμα Διοίκησης

Επιχειρήσεων της Σχολής Διοίκησης και Οικονομίας του Τ.Ε.Ι. Δυτικής Μακεδονίας με έδρα τα

Γρεβενά. Το Εκπαιδευτικό Προσωπικό του Τμήματος Διεθνούς Εμπορίου του Τ.Ε.Ι. Δυτικής

Μακεδονίας με έδρα την Καστοριά εντάσσεται στο Τμήμα Διοίκησης Επιχειρήσεων της Σχολής

Διοίκησης και Οικονομίας του Τ.Ε.Ι. Δυτικής Μακεδονίας με έδρα τα Γρεβενά με πράξη του

Προέδρου του οικείου Τ.Ε.Ι., ύστερα από αιτιολογημένη απόφαση της Συνέλευσης ή του αρμοδίου

δυνάμει του άρθρου 13 παρ. 31 του ν. 3149/ 2003 οργάνου, το αργότερο μέχρι τις 31.10.2018.»

 3. Όπου στις διατάξεις του π.δ. 84/2013 (Α' 195) αναφέρεται η φράση «Σχολή ΤεχνολογίαςΉχου

και Μουσικών Οργάνων» αυτή αντικαθίσταται από τη φράση «Σχολή Καλλιτεχνικών Σπουδών».

 Παράγραφος 7

 Θέματα μεταφοράς θέσεων εισαγωγής σε Α.Ε.Ι.

 1. Στο πρώτο εδάφιο της παρ. 1 του άρθρου 34 του ν. 4186/2013, μετά τη φράση «του σχολικού

έτους» προστίθεται φράση «2009-2010» ενώ στο τελευταίο εδάφιο της ίδιας παραγράφου μετά τη

φράση «κατά κεφαλήν» τίθεται τελεία και διαγράφεται όλη η υπόλοιπη φράση.

 2. Στο πρώτο εδάφιο της παρ. 7 του άρθρου 34 του ν. 4186/2013, διαγράφεται η φράση «όποιο

Πανεπιστήμιο, εφόσον πέτυχαν σε Πανεπιστήμιο ή ΤΕΙ εφόσον πέτυχαν σε Τ.Ε.Ι., δηλώσουν.» και

τίθεται στη θέση της η φράση «αντίστοιχο Τμήμα ή Σχολή του Πανεπιστημίου εφόσον πέτυχαν σε

Πανεπιστήμιο, ή ΤΕΙ εφόσον πέτυχαν σε Τ.Ε.Ι.».

 3. Στο πρώτο εδάφιο της παρ. 8 του άρθρου 34 του ν. 4186/2013 διαγράφεται η φράση «και η

ασθένεια τους αυτή έχει διαπιστωθεί ιατρικά σύμφωνα με την υπουργική απόφαση

Φ.151/19785/Β6/12.2.2013» και τίθεται στη θέση της η φράση « όπως τροποποιήθηκε και ισχύει»,

ενώ πιο κάτω στο ίδιο εδάφιο, διαγράφεται η φράση «που ευρίσκεται στην πόλη της μόνιμης

κατοικίας των γονέων τους ή σε περίπτωση που δεν υπάρχει εκεί Α.Ε.Ι., στην εγγύτερη πόλη

αυτής.» και τίθεται στη θέση της η φράση «Με απόφαση του Υπουργού Παιδείας και

Θρησκευμάτων, θα καθοριστούν οι λεπτομέρειες για την εφαρμογή του άρθρου αυτού», μετά τη

φράση «εάν φοιτούν σε Τ.Ε.Ι.» προστίθεται η φράση «που αυτοί επιλέγουν.».

 Παράγραφος 8

 Ρυθμίσεις για τους ενδιάμεσους φορείς διαχείρισης πράξεων ΕΣΠΑ

 Οι αποφάσεις που έχουν υπογραφεί από τον καθ' ύλην αρμόδιο Υπουργό από 10 έως και 31

Δεκεμβρίου 2012, κατ' εξουσιοδότηση της παρ. 1 του άρθρου 4 του ν. 3614/ 2007 (Α' 267), όπως

το πρώτο εδάφιο αντικαταστάθηκε με την παράγραφο 1 του άρθρου 1 της από 18.12.2012

Πράξης Νομοθετικού Περιεχομένου «Κατεπείγουσες ρυθμίσεις για την οικονομική ανάπτυξη της

Χώρας» (Α' 246), η οποία κυρώθηκε με το πρώτο άρθρο του ν. 4128/2013 (Α' 51), θεωρούνται

νόμιμες και έχουν ισχύ από την ημερομηνία υπογραφής τους.

 Παράγραφος 9

 Εξεταστικές περίοδοι Φεβρουάριου και Ιουνίου 2014

 Οι φοιτητές των Ανώτατων Εκπαιδευτικών Ιδρυμάτων έχουν τη δυνατότητα να εξεταστούν στην

εξεταστική περίοδο του Φεβρουάριου και Ιουνίου 2014 σε όλα τα μαθήματα που οφείλουν από

προηγούμενα εξάμηνα, ανεξάρτητα εάν αυτά διδάσκονται σε χειμερινό ή εαρινό εξάμηνο.

 Παράγραφος 10

 Κατατάξεις πτυχιούχων στην

 Τριτοβάθμια Εκπαίδευση

 Η παρ. 2 του άρθρου 15 του ν. 3404/2005 (Α' 260) τροποποιείται ως εξής:

 «2. Το ποσοστό των κατατάξεων πτυχιούχων Πανεπιστημίου, Τ.Ε.Ι. ή ισότιμων προς αυτά,

Α.Σ.ΠΑΙΤ.Ε, της Ελλάδος ή του εξωτερικού (αναγνωρισμένα από τον Δ.Ο.Α.Τ.Α.Π.), καθώς και των

κατόχων πτυχίων ανώτερων σχολών υπερδιετούς και διετούς κύκλου σπουδών αρμοδιότητας

Υπουργείου Παιδείας και Θρησκευμάτων και άλλων Υπουργείων, ορίζεται σε ποσοστό 12% επί του

αριθμού των εισακτέων σε κάθε τμήμα Πανεπιστημίου ή Τ.Ε.Ι.. Πέραν του ανωτέρω ποσοστού,

κατατάξεις πτυχιούχων Τμημάτων Οδοντιατρικής σε Τμήματα Ιατρικής και πτυχιούχων Τμημάτων

Ιατρικής σε Τμήματα Οδοντιατρικής πραγματοποιούνται σε ξεχωριστό ποσοστό 3% επί του

αριθμού των εισακτέων στο Τμήμα υποδοχής.»

 Η ισχύς της παρούσας παραγράφου άρχεται από την έναρξη ισχύος του ν. 4186/2013 (Α' 193).

 Παράγραφος 11

 Πιστοποίηση επαγγελματικών προσόντων

 του Προσωπικού Ιδιωτικής Ασφαλείας

 Μέχρι την έκδοση των προβλεπόμενων στο άρθρο 25 του ν. 4186/2013 (Α' 193) υπουργικών

αποφάσεων, η διαδικασία που προβλέπεται στους νόμους 2518/1997 (Α' 164), 3707/2008 (Α' 209)

και στις κοινές υπουργικές αποφάσεις 4892/1/76-γ από 17.52010 (Β' 664) και 1016/109/183 από

17.2.2012 (Β' 606) και το εκδοθέν από τον ΕΟΠΠΕΠ σχετικό κανονιστικό πλαίσιο εξακολουθεί να

ισχύει.

 Άρθρο έβδομο

 Έναρξη ισχύος

 Οι διατάξεις των άρθρων του παρόντος νόμου ισχύουν από 9.8.2013.

 Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεση

του ως νόμου του Κράτους.

 Αθήνα, 9 Δεκεμβρίου 2013

 Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ

 ΚΑΡΟΛΟΣ ΓΡ. ΠΑΠΟΥΛΙΑΣ

 ΟΙ ΥΠΟΥΡΓΟΙ

 ΑΝΑΠΛΗΡΩΤΗΣ ΥΠΟΥΡΓΟΣ

 ΟΙΚΟΝΟΜΙΚΩΝ ΟΙΚΟΝΟΜΙΚΩΝ

 ΙΩΑΝΝΗΣ ΣΤΟΥΡΝΑΡΑΣ ΧΡΗΣΤΟΣ ΣΤΑΪΚΟΥΡΑΣ

 ΑΝΑΠΤΥΞΗΣ ΚΑΙ ΠΑΙΔΕΙΑΣ ΚΑΙ

 ΑΝΤΑΓΩΝΙΣΤΙΚΟΤΗΤΑΣ ΘΡΗΣΚΕΥΜΑΤΩΝ

 ΚΩΝΣΤΑΝΤΙΝΟΣ ΧΑΤΖΗΔΑΚΗΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ

 ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ

 ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΚΑΙ ΠΡΟΝΟΙΑΣ

 ΚΥΡΙΑΚΟΣ ΜΗΤΣΟΤΑΚΗΣ ΙΩΑΝΝΗΣ ΒΡΟΥΤΣΗΣ

 ΔΗΜΟΣΙΑΣ ΤΑΞΗΣ ΚΑΙ

 ΠΡΟΣΤΑΣΙΑΣ ΤΟΥ ΠΟΛΙΤΗ

 ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ

 Θεωρήθηκε και τέθηκε η Μεγάλη Σφραγίδα του Κράτους.

 Αθήνα, 9 Δεκεμβρίου 2013

 Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ

 ΧΑΡΑΛΑΜΠΟΣ ΑΘΑΝΑΣΙΟΥ